**Punct zero**

*Casian Maftei*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Alerg spre tine

de mii de ani, un gând

Stârnesc bezmetice sforțări

să nasc în colb un șarpe

la sân

Sortit să te muște în chiar clipa

Când mirele tău senil își va aminti

Să-și ațină privirea la tine

La coapsele tale,sirenă,

Și să te strige pe nume

Abia din prima 'ncercare...

Dar

Nu te teme, iubit-o,

iată!...

Fi-voi cu tine în gând

O mie de ani

de-acum înainte

De nunta mirelui tău.